Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin María Elena Llorente Trujillo andreak egindako galderaren erantzuna, Foru Diputazioak emana, Berrikuntzaren Hiria etorbidean sartzeko biribilguneko trafiko-gorabeherei, istripuei edo harrapatzeei buruzkoa. Galdera 2019ko urriaren 31ko 31. Nafarroako Parlamentuko Aldizkari Ofizialean argitaratu zen.

Iruñean, 2020ko otsailaren 11n

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Elena Llorente Trujillo andreak galdera egin du, idatziz erantzutekoa, Berrikuntzaren Hiria etorbidean sartzeko biribilgunean, hain zuzen ere Tracasaren eraikinaren parean, gertatzen diren trafiko-gorabeherei, istripuei edo harrapatzeei buruz (10-19/ PES-00144). Hari erantzuteko, Nafarroako Gobernuko Lurralde Kohesiorako kontseilariak informatu behar dio ezen, galderan aipatzen den biribilgunea, Berrikuntzaren Hiria etorbidearen sarreran dagoena, PA-30eta eta NA-2310 errepideak lotzeko egiturari dagokiola.

Trafiko Zuzendaritza Nagusiaren ARENA II datu-basean erregistratutako azken bi urteetako (2018 eta 2019) istripuei buruzko datuen arabera, 6 istripu erregistratu dira eskatutako puntutik hurbil.

Bigarren puntuari dagokionez, Lurralde Kohesiorako Departamentuak ez du aurreikusi Foru Komunitateko Errepide Sarearen Kontserbazio Integralari dagozkionak ez den beste jarduerarik aurrera eramatea.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2020ko otsailaren 10ean

Lurralde Kohesiorako kontseilaria: Bernardo Ciriza Pérez